OpenLLM-France/wikimedia huggingface dataset:
# Hostal dels Reis Catòlics

L'Hostal dels Reis Catòlics (en gallec: Hostal dos Reis Católicos) és un edifici situat a la Praza do Obradoiro de Santiago de Compostel·la, que alberga el parador de turisme de la ciutat.
Va ser construït amb motiu de la visita realitzada pels Reis Catòlics a Santiago de Compostel·la el 1486 i va ser destinat a hospital, per atendre als pelegrins que per l'època recorrien el camí de Sant Jaume. Amb el temps, els Reis Catòlics van ordenar la construcció d'una gran hostatgeria amb l'ajut de les rendes rebudes en la victòria de Granada. Els papes van oferir indulgències als qui hi cooperessin. Les obres van durar 10 anys.

## Característiques

És d'estil renaixentista plateresc. A la façana s'hi representa d'esquerra de baix a dalt: Adam, santa Caterina i sant Joan Baptista; i de dreta de baix a dalt: Eva, santa Llúcia i santa Magdalena. Fris: Els 12 apòstols. En els carcanyols: medallons d'Isabel i Ferran. A l'esquerra de la finestra central: Jesucrist, sant Jaume i sant Pere. A la dreta de la finestra central: Verge amb el Nen, sant Joan i sant Pau. Als pinacles de dalt: 6 àngels amb instruments musicals. Dos grans escuts flanquegen la portada, amb les armes de Castella i als seus flancs, la creu en un cercle que és l'emblema de l'orde de l'Hospital. Rica cornisa de pedra amb diferents labors. En l'interior pot visitar-se l'església que té una important reixa d'entrada. L'envolten dos patis renaixentistes i dos de barrocs.

## Enllaços externs

* Parador de Santiago de Compostel·la Arxivat 2012-06-30 a Wayback Machine. (gallec)
# Incontinència fecal

La incontinència fecal (IF) és la pèrdua del control en l'expulsió de la femta per l'anus.
Entre les causes més comunes són lesions immediates o diferides del part, les complicacions de la cirurgia per patologia anorectal prèvia (especialment relacionades amb els esfínters anals o al paquets vasculars hemorroïdals) i els hàbits intestinals alterats (per exemple, causada per la síndrome de l'intestí irritable, la malaltia de Crohn, la colitis ulcerosa, la intolerància als aliments, o el restrenyiment amb incontinència per vessament S'estima que el 2,2% de les persones adultes es veuen afectades.
La incontinència fecal té tres conseqüències principals: reaccions locals de la pell perianal i del tracte urinari, incloent la maceració (estovament i emblanquiment de la pell a causa de la humitat contínua), infeccions del tracte urinari, o úlceres de decúbit (nafres de pressió); una despesa financera pel pacient (a causa de cost dels medicaments i productes per a la incontinència, i la pèrdua de productivitat), pels ocupadors (dies lliures), i per les asseguradores mèdiques i per la societat en general (els costos d'atenció de salut, atur); i una disminució associada a la qualitat de vida. Es redueix sovint l'autoestima, amb sentiments de vergonya, humiliació, depressió, requerint el pacient d'organitzar-se la vida al voltant d'un fàcil accés a la cambra de bany i havent d'evitar activitats agradables. La IF és un exemple d'una condició mèdica estigmatitzada, que crea barreres per a un tractament adequat. El pacient pot sentir-se massa avergonyit com per buscar ajuda mèdica, i tracta d'autogestionar el símptoma en secret dels altres.
La IF és un dels trastorns més debilitants psicològicament i socialment per l'individu sa, però en general és tractable. Pel tractament sovint cal una combinació individualitzada de mesures dietètiques, farmacològiques i/o quirúrgiques. Els professionals de la salut estan sovint mal informats sobre les opcions de tractament, i poden deixar de reconèixer l'impacte de la IF.

## Referències

* 1 2 Kaiser, Andreas M. «ASCRS core subjects: fecal incontinence». ASCRS. Arxivat de l'original el 20 de maig 2013. [Consulta: 29 octubre 2012].
* 1 2 3 The ASCRS textbook of colon and rectal surgery. Nova York: Springer, 2007, p. 653–664. ISBN 0-387-24846-3.
* 1 2 Textbook of gastroenterology. 5a ed.. Chichester, West Sussex: Blackwell Pub., 2009, p. 1717–1744. ISBN 978-1-4051-6911-0.

## Vegeu també

* Incontinència urinària
* Fisioteràpia del sòl pelvià
# Hinsdale

«Hinsdale» té aquests significats:
# Howe

«Howe» té aquests significats:
* Howe (Oklahoma), poble dels Estats Units a l'estat d'Oklahoma
* Illa de Lord Howe, illa volcànica al Mar de Tasmània entre Austràlia i Nova Zelanda
* LeAnne Howe (Oklahoma, 1951), escriptora choctaw
* Oscar Howe (Crow Creek, Dakota del Sud, 1915-1983), artista sioux yanktonai
* Robert George Howe (Derby, Anglaterra, 1893-1981), diplomàtic britànic
* Steve Howe (Londres, 1947), guitarrista i músic de rock
# Hytop

Hytop és una població dels Estats Units a l'estat d'Alabama. Segons el cens del 2000 tenia 315 habitants.

## Demografia

Segons el cens del 2000, Hytop tenia 315 habitants, 124 habitatges, i 108 famílies. La densitat de població era de 53,8 habitants/km².
Dels 124 habitatges en un 37,9% hi vivien nens de menys de 18 anys, en un 76,6% hi vivien parelles casades, en un 7,3% dones solteres, i en un 12,1% no eren unitats familiars. En el 10,5% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,72.
Per edats la població es repartia de la següent manera: un 23,8% tenia menys de 18 anys, un 9,2% entre 18 i 24, un 34,9% entre 25 i 44, un 24,4% de 45 a 60 i un 7,6% 65 anys o més.
L'edat mediana era de 35 anys. Per cada 100 dones hi havia 99,4 homes. Per cada 100 dones de 18 o més anys hi havia 90,5 homes.
La renda mediana per habitatge era de 34.306 $ i la renda mediana per família de 34.821 $. Els homes tenien una renda mediana de 29.107 $ mentre que les dones 19.286 $. La renda per capita de la població era de 15.093 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Humboldt (Kansas)

Humboldt és una població dels Estats Units a l'estat de Kansas. Segons el cens del 2006 tenia 1.906 habitants.

## Demografia

Segons el cens del 2000, Humboldt tenia 1.999 habitants, 825 habitatges, i 554 famílies. La densitat de població era de 543,5 habitants/km².
Dels 825 habitatges en un 27,5% hi vivien nens de menys de 18 anys, en un 54,4% hi vivien parelles casades, en un 8,7% dones solteres, i en un 32,8% no eren unitats familiars. En el 29,1% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,6% tenia menys de 18 anys, un 8,9% entre 18 i 24, un 24,2% entre 25 i 44, un 22,9% de 45 a 60 i un 20,4% 65 anys o més.
L'edat mediana era de 40 anys. Per cada 100 dones de 18 o més anys hi havia 91,8 homes.
La renda mediana per habitatge era de 30.408$ i la renda mediana per família de 39.750$. Els homes tenien una renda mediana de 28.512$ mentre que les dones 18.712$. La renda per capita de la població era de 17.651$. Entorn del 9,8% de les famílies i el 12,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Humboldt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Humboldt». American Fact Finder. Oficina del Cens dels Estats Units, 12-01-2010.
# Hypsibarbus suvattii

Hypsibarbus suvattii és una espècie de peix cipriniforme de la família dels ciprínids.

## Morfologia

Els mascles poden assolir els 35 cm de longitud total.

## Distribució geogràfica

Es troba al Vietnam, sud-est de Tailàndia i sud-oest de Cambodja.

## Referències

* ↑ Rainboth, W. J. 1996. The taxonomy, systematics, and zoogeography of Hypsibarbus, a new genus of large barbs (Pisces, Cyprinidae) from the rivers of southeastern Asia. Univ. Calif. Publ. Zool. v. 129: i-xiii, 1-199.
* ↑ BioLib (anglès)
* 1 2 FishBase (anglès)
* ↑ Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.

## Bibliografia

* Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1):1-33.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ielena Ivàsxenko

Ielena Víktorovna Ivàsxenko –en rus, Елена Викторовна Иващенко– (Omsk, 28 de desembre de 1984 – Tiumén, 15 de juny de 2013) va ser una esportista russa que va competir en judo, guanyadora de tres medalles al Campionat Mundial de Judo entre els anys 2007 i 2011, i cinc medalles al Campionat Europeu de Judo entre els anys 2006 i 2012.

## Palmarès internacional

Campionat Mundial :
| Any | Lloc | Medalla | Categoria |
| 2007 | Rio de Janeiro ( Brasil) | 3 | Oberta |
| 2008 | Levallois-Perret ( França) | 2 | Oberta |
| 2011 | París ( França) | 3 | +78 kg |
| Campionat Europeu ||||
| Any | Lloc | Medalla | Categoria |
| 2006 | Novi Sad ( Sèrbia) | 3 | Oberta |
| 2007 | Varsòvia ( Polònia) | 1 | Oberta |
| 2009 | Tbilisi ( Geòrgia) | 1 | +78 kg |
| 2011 | Istanbul ( Turquia) | 1 | +78 kg |
| 2012 | Txeliàbinsk ( Rússia) | 1 | +78 kg |

## Referències

* ↑ «Yelena Iváshchenko» Arxivat 2012-12-17 a Wayback Machine. en Sports-reference.com (SR/Olympic Sports) (anglès)
* ↑ «Yelena Iváshchenko» en Judoinside.com (anglès)

## Enllaços externs

* Ielena Ivàsxenko a JudoInside.com
# Infornats

Infornats (en francès Les Infournas) és un antic municipi francès, que actualment pertany al municipi de Sant Bonet, situat al departament dels Alts Alps, a la regió de Provença – Alps – Costa Blava.
L'1 de gener de 2013, els municipis de Benevent e Charbilhac i Infornats es fusionen al municipi de Sant Bonet.

## Demografia

Evolució demogràfica :
| 1836 | 1962 | 1968 | 1975 | 1982 | 1990 | 1999 | 2006 | 2010 |
| 201 | 59 | 56 | 43 | 36 | 29 | 24 | 23 | 28 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2001-2008 | Paul Imbert | |
| 2008-desembre de 2012 | Anne Deblevid | |

## Referències

* ↑ Topònims occitans dels Alts Alps
# Ibn Yaïx

Ibn Yaïx o Ben Yaïx fou una família d'origen jueu de l'Àndalus.
Va tenir dos membres destacats:
* Salomó ben Abraham ibn Yaïx (Abu-Rabí Sulayman ibn Yaïx), metge i savi de Sevilla mort el 1345
* Sallomo Abenajaex o Alvaro Mendes, duc de Mitilene i senyor de Tiberíades mort el 1603

## Bibliografia

Encyclopaedia of Islam, Brill Publishers, Leiden, s.v. "Ibn Yaʿīsh".
# Ibn Xuhayd

Abu-Àmir Àhmad ibn Abi-Marwan Abd-al-Màlik ibn Abi-Úmar Àhmad ibn Abd-al-Màlik ibn Úmar ibn Muhàmmad ibn Issa ibn Xuahyd al-Axjaí, més conegut senzillament com a Ibn Xuhayd (àrab: ابن شُهيد, Ibn Xuhayd) (Còrdova 923 - 1035) fou un poeta, home de lletres i polític andalusí. Fou visir o wazir d'al-Mustàdhhir el 1023 juntament amb Ibn Hazm, però el govern va caure al cap de 47 dies i va fugir a Màlaga amb Yahya (I) ibn Alí. Va tornar a Còrdova el 1025 i va restar al cercles propers als governs successius. Va morir de feridura l'11 d'abril de 1035. Era considerat un llibertí. Va escriure diverses obres poètiques notables.

## Bibliografia

* Encyclopaedia of Islam, Brill Publishers, Leiden, s.v. "Ibn Shuhayd".
# Innovation Tower

Jockey Club Innovation Tower és un edifici de la Universitat Politècnica de Hong Kong, que fou dissenyat per l'arquitecta Zaha Hadid, guanyadora del Premi Pritzker. Aquest edifici va ser la primera obra permanent de Hadid a Hong Kong. Encara que originalment no es va acabar de construir fins al 2011, no va ser sinó fins a mitjans de 2013, cuan es va completar la seva construcció.

## Estètica

La torre es troba en l'extrem nord-oest del campus de la Universitat Politècnica a Hung Hom. Amb la seva construcció, va oferir 12.000 metres quadrats de superfície operacional, i és capaç d'acollir aproximadament a 1.800 funcionaris i estudiants.

## Usos acadèmics

La torre acull l'Escola de Disseny i les seves especialitzacions, concretament Disseny Mediambiental, Disseny Industrial i de Producte, Comunicació Visual, així com Disseny de Publicitat i Digital.
* Atri d'entrada
* Galeria d'exposició en la planta baixa
* Escala dins de la torre
* Àrea comuna
* Podi exterior

## Finançament

En juliol de 2011, el Jockey Club de Hong Kong va aprovar finançar la Innovation Tower amb 249 milions de dòlars de Hong Kong. Per això, la torre va ser rebatejada Jockey Club Innovation Tower.

## Referències

* ↑ PolyU appoints Ms Zaha Hadid as Architect of "Innovation Tower".
* ↑ Jockey Club Innovation Tower at Hong Kong Polytechnic University: Topping-out.
* ↑ Jockey Club Charities Trust helps needy with record HK$1.62 billion donations Arxivat 2015-01-30 a Wayback Machine. Hong Kong Jockey Club.
* ↑ HKJC supports PolyU's design and social innovation with HK$249M Polytechnic University Hong Kong.

## Enllaços externs

* Pàgina web oficial
* Zaha Hadid Architects – Innovation Tower Arxivat 2012-03-01 a Wayback Machine.
# Innominada (filla de Juli Constanci)

Una Filla de Juli Constanci, de la que no se'n sap el nom, i per això algunes fonts en diuen Innominada, va ser la primera esposa coneguda de Constanci II.
Era filla de Juli Constanci. Julià menciona a la Carta al senat i al poble d'Atenes a una germana de Constanci Gal. Quan parla de la mort de Constanci Gal per ordre de Constanci II, explica les relacions que tenia amb ell: "Constanci va deixar en mans dels seus enemics al seu propi cosí el cèsar, el que era marit de la meva germana, el pare de la seva neboda, l'home que s'havia casat amb la meva germana". Se suposa que era germana de pare i mare de Constanci Gal. Juli Constanci era un fill de Constanci Clor i Flàvia Maximiana Teodora, i mig germà per part de pare de Constantí I el Gran. L'any 337, va morir Constantí, i molts dels seus parents van ser assassinats poc després de la seva mort. Juli Constanci va ser un d'ells. La Història dels arrians de l'any 358 escrita per Sant Atanasi d'Alexandria diu que Constanci II va matar el seu sogre.
El seu matrimoni amb Constanci, sembla explicat a la Vida de Constantí escrita per Eusebi de Cesarea. El matrimoni es podria haver celebrat l'any 335 o 336. Constantí I havia estat proclamat emperador l'any 306. Ni el nom d'aquesta dona ni l'any de la seva mort consten en cap font, però es creu que la seva mort hauria pogut facilitar la caiguda de Constanci Gal l'any 354.

## Referències

* ↑ Banchich, T.M. «Gallus Caesar». De Imperatribus Romanis. [Consulta: 25-XII-2019].
* ↑ Wright, W.C (comp.). The works of the Emperor Julian: in three volumes. 2. Cambridge, Mass.: Harvard Univ. Press, 2002, p. 253-255. ISBN 9780674990326.
* ↑ Pohlsander, Hans. «Constantine I». De Imperatoribus Romanis. [Consulta: 25-XII-2019].
# Innovamat

Innovamat és una empresa catalana que desenvolupa i distribueix programari informàtic i activitats docents per a l'ensenyament de les matemàtiques a l'educació primària. Es va fundar a Barcelona l'any 2016 com a BrainArt, empresa emergent que oferia serveis educatius extracurriculars.
La companyia ha participat en diversos programes d'acceleració d'empreses i fou guardonada l'any 2016 amb una beca de la Richi Foundation per promocionar i cercar inversió a Boston i al Massachusetts Institute of Technology (EUA). També ha participat com a empresa pionera en diverses fires educatives, com ara el certamen educatiu de SIMO.
El programari InnovaMat distribueix els blocs de contingut i el treball de les competències en diferents dinàmiques per maximitzar la capacitat dels estudiants en les àrees de la lògica, l'aritmètica mental i la creativitat a través de la realitat augmentada, trencaclosques, tests cognitius i aplicacions mòbils. El programa ofereix recursos per a centres amb blocs horaris setmanals que modulen la profunditat en què es treballen els continguts.

## Referències

* ↑ «Isaac Sayol shares his experience as the co-founder of a start-up with master’s degree students» (en anglès). Universitat Internacional de Catalunya, 11-10-2017. Arxivat de l'original el 15 de novembre 2017. [Consulta: 14 novembre 2017].
* ↑ «BrainArt». eXplorium. [Consulta: 14 novembre 2017].
* 1 2 «Summer 2016» (en anglès). Richi Social Entrepreneurs. Arxivat de l'original el 15 de novembre 2017. [Consulta: 14 novembre 2017].
* 1 2 Niemietz, Marina «Ya se conocen los 21 finalistas que participarán en los SEK Lab Awards» (en castellà). El Referente, 08-11-2017 [Consulta: 14 novembre 2017].
* ↑ «SIMO EDUCACION 2017 reunirá a las empresas líderes en innovación TIC» (en castellà). Educación 3.0, 20-09-2017 [Consulta: 14 novembre 2017].
* ↑ «Programa a SIMO Educación 2017». Edutechcluster, 25-10-2017. [Consulta: 14 novembre 2017].

## Enllaços externs

* Innovamat - Lloc web oficial
# Interacció agòstica

Interacció agòstica és la interacció d'un metall de transició coordinadament insaturat amb un enllaç CH, quan els dos electrons involucrats en l'enllaç CH entren a l'orbital d buit del metall, resultant en un enllaç de tres centres i dos electrons.

## Referències

* ↑ "Agostic Interaction". IUPAC Compendium of Chemical Terminology. 21 Jan 2008. http://www.iupac.org/goldbook/AT06984.pdf Arxivat 2007-06-10 a Wayback Machine.

## Vegeu també

* Química organometàl·lica

## Enllaços externs

* IUPAC, Compendium of Chemical Terminology, 2a ed. ("The Gold Book") (1997). Versió corregida en línia: (2006–) "agostic" (en anglès).
* http://www.ilpi.com/organomet/agostic.html
# Hèdila

Hèdila (en llatí Hedyle, en grec Ἡδύλη) va ser una poeta grega elegíaca, filla de Mosquines d'Atenes i mare d'Hèdil. Va escriure un poema titulat Ζκύλλη, del qual una part és mencionada per Ateneu de Naucratis.

## Referències

* Hedyle Arxivat 2008-05-12 a Wayback Machine. a Smith, William (editor). A Dictionary of Greek and Roman Biography and Mythology (en anglès), 1870.
# Institut Rossellonès d'Estudis Catalans

Institut Rossellonès d'Estudis Catalans (IREC) fou una associació creada el 10 de juny de 1968 per un grup de persones del Grup Rossellonès d'Estudis Catalans, encapçalades per Elisabet Oliveres i Renat Llech-Walter que consideraven que el GREC havia deixat de ser apolític. Nomenaren president honorari Pere Pagès, però Elisabet Oliveres fou la presidenta efectiva fins a la seva mort el 1973. El seu òrgan era la Revista Catalana.
Té per finalitat l'estudi, la divulgació, la protecció i l'ensenyament de la llengua i de la cultura catalanes al Rosselló. Manté molt bones relacions amb el felibritge i forma part de Defensa i Promoció de les Llengües de França.

## Enllaços externs

* Referència a la fundació del GREC i de l'IREC Arxivat 2016-03-03 a Wayback Machine.
# Tyrannotitan chubutensis

Tyrannotitan chubutensis (Tyrannotitan, "tità tirà") és un gènere representat per una única espècie de dinosaure teròpode carcarodontosàurid, que va viure a mitjan període Cretaci, fa aproximadament 116 milions d'anys, durant l'Aptià, en allò que avui en dia és Sud-amèrica.

## Descripció

Tyrannotitan chubutensis podia mesurar entre 12 i 13 metres de llarg i entre 3 i 4.5 d'altura, amb un pes estimat de 5 tones. Tyrannotitan presenta alguns trets diferencials considerables en les seves dents, els quals són, pel que sembla, menys laminares que els dels seus parents, presentant denticles d'estructura poc comuna, on es pot distingir un solc en el centre, dividint cada denticle en dues porcions. L'escapulocoracoide està fusionat i més desenvolupat que en el del giganotosaure, encara que les extremitats davanteres continuen sent relativament petits. La majoria de la vora de l'omòplat està absent. L'acromi es corba fins que s'estabilitza a prop dels 90° de l'eix, fent-li semblar vagament al del tiranosaure. És difícil destriar si la gran diferència entre els taxons és deguda a l'evolució o al dimorfisme sexual, encara que l'últim sembla improbable. La base de la finestra orbitària presenta una osca de gairebé 90° en el cos del yugal, que contrasta amb l'arrodonida del Giganotosaurus i situa a l'espècimen més prop de carcarodontosaure.
A diferència d'altres carcarodontosàurids les seves vèrtebres manquen de borses pneumàtiques esteses des del sacre al centre de la cua. Les vèrtebres caudals proximals té una espina dorsal excepcionalment alta, unes dues vegades la grandària del centre vertebral. Això fa una cua profunda molt similar a la dels ceratosaures.
# Sequeros

Sequeros és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 271 | 261 | 254 | 244 |

## Enllaços externs

* Enllaç a Wikisalamanca
# Universitat de Nou Hampshire

La Universitat de New Hampshire, oficialment i en anglès University of New Hampshire (UNH ) és una universitat pública de recerca dels Estats Units d'Amèrica. Té el seu campus principal a la ciutat de Durham, Nou Hampshire. Va ser fundada el 1866 a Hannover i es va traslladar a Durham el 1893, adoptant el seu nom actual el 1923.
El campus de Durham consta de sis col·legis. Una setena universitat, la Universitat de New Hampshire a Manchester, ocupa el campus de la universitat a Manchester. La Facultat de Dret de la Universitat de Nou Hampshire es troba a Concord, a la capital de l'estat. La universitat forma part del Sistema Universitari de Nou Hampshire i és considerada una universitat amb recerca d'alt impacte.
El 2018 era considerada la universitat amb més estudiants de l'estat, amb més de 15.000 alumnes.

## Referències

* ↑ «Carnegie Classifications Institution Lookup». carnegieclassifications.iu.edu. Center for Postsecondary Education. Arxivat de l'original el 26 de juliol 2020. [Consulta: 26 juliol 2020].
* ↑ Moon, Jason. «In-State Tuition at N.H.'s Public Universities Remains Highest in Nation». www.nhpr.org, October 25, 2017.